Pööraselt suur ülinõudlikkus, mille tõttu ma ei ole näinud ühtegi inimest, väikesed lapsed kaasa arvatud, kellel ei oleks pinges turi ja kramplikud käed. Mõne turi on katsudes kõva ja tundetu nagu puu. Aga inimene ütleb: "Peaasi, et ei valutaks." Paraku ta turi on küll tuim, aga valutab. Valu annab märku, et inimene kardab õelat ülinõudlikkust, aga hoiab oma hirmu õela ülinõudlikkuse ees vaos. Läheb aeg ja valu kaob, sest tundetus suurenes ja enam ei püsi midagi käes. Siis ütleb inimene: "Parem valutagu."